Qarshi lokomotiv deposida yangi “Elektrovoz sexi” ishga tushdi

Qarshi lokomotiv deposida yangi “Elektrovoz sexi” qurib bitkazilib, ishga tushirildi. Bu haqda “O‘zbekiston temir yo‘llari” AJ matbuot xizmati xabar bermoqda.

Sexga Xitoydan 8 turdagi tekshiruv uskunalari va 4 turdagi dastgoh olib kelindi, Kapital qurilish direksiyasi tomonidan 6 turdagi texnologik uskunalar o‘rnatildi.
Xabar berishlaricha, xitoylik mutaxassislar yangi dastgohlarni boshqarish bo‘yicha o‘quv mashg‘ulotlarini olib bordi.
Qayd etishlaricha, yangi sex “Maroqand — Qarshi” temiryo‘lining elektrlashtirilgan liniyasi ishga tushirilishi munosabati bilan bu yerda harakatlanuvchi elektrovozlarga texnik xizmat ko‘rsatish maqsadida tashkil etilgan.